

Apklausos sąlygų 4 priedas



PASLAUGŲ VIEŠOJO PIRKIMO-PARDAVIMO SUTARTIS

202_ m. _________ ___ d. Nr._______
Vilnius

Lietuvos Respublikos ekonomikos ir inovacijų ministerija, juridinio asmens kodas 188621919, registruota buveinė yra Šeimyniškių g. 19-401, 09236 Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama _____________, veikiančios pagal ___________ (toliau – Pirkėjas), 
ir
______, juridinio asmens kodas _____, registruota buveinė _____, atstovaujama ______, veikiančio pagal ________ (toliau – Tiekėjas), toliau kartu šioje prekių viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“, 
sudarė šią paslaugų viešojo pirkimo–pardavimo sutartį, toliau vadinamą „Sutartimi“, ir susitarė dėl išvardintų sąlygų. 
1. Sutarties objektas ir dalykas
0. Šia Sutartimi Tiekėjas įsipareigoja suteikti Pirkėjui Sutarties 1.2. punkto reikalavimus atitinkančias paslaugas ir Sutartyje nustatyta tvarka ir terminais perduoti nuosavybės teisę į paslaugų rezultatą, o Pirkėjas įsipareigoja už tinkamai suteiktas paslaugas atsiskaityti Sutartyje numatytomis sąlygomis ir tvarka.
0. Paslaugų ir Paslaugų rezultato pavadinimas, kiekis, pobūdis ir kokybė, kita techninė informacija yra nurodyta Sutarties priede Nr. 1 „Techninė specifikacija“ (toliau – Paslaugos), kuris yra neatsiejama šios Sutarties sudėtinė dalis.
0. Sutarčiai taikomi aplinkos apsaugos principai, nurodyti Sutarties priede Nr. 1 „Techninė specifikacija“. Už aplinkos apsaugos principų įgyvendinimo priežiūrą Sutarties vykdymo metu yra atsakintas Sutarties 10.1. punkte nurodytas atsakingas Pirkėjo atstovas. 

1. Paslaugų teikimo terminai ir tvarka
1. Tiekėjas Paslaugas įsipareigoja suteikti Sutarties priede Nr. 1 nurodytais terminais. 
1. Šalys susitaria, kad paslaugos bus laikomos suteiktos tinkamai Šalims be išlygų pasirašius priėmimo-perdavimo aktą (priedas Nr. 2). 
1. Nustatęs suteiktų Paslaugų trūkumų, Pirkėjas savo nuožiūra turi teisę reikalauti iš Tiekėjo:
2. kad Tiekėjas neatlygintinai per protingą terminą pašalintų Paslaugų trūkumus arba atlygintų Pirkėjo išlaidas jiems pašalinti, jei trūkumus galima pašalinti;
2. grąžinti Sutarties kainą ir nutraukti sutartį, kai nustatyti Paslaugų trūkumai yra esminis sutarties pažeidimas.

1. Sutarties kaina (kainodaros taisyklės) ir mokėjimo sąlygos
2. Sutarties kaina yra ________ Eur (žodžiais) su PVM, iš kurių PVM sudaro ________ Eur arba ________ Eur (žodžiais), įskaitant (valstybės pavadinimas) taikomą PVM, kuris sumokamas (valstybės pavadinimas), vadovaujantis šioje valstybėje taikomais teisės aktais. Į Sutarties kainą įskaičiuotos visos Tiekėjo išlaidos, susijusios su tinkamu Paslaugų suteikimu. 
2. Sutarties kaina nekeičiama dėl bendro kainų lygio ir (ar) mokesčių pasikeitimo. Sutarties kaina gali būti perskaičiuojama pasikeitus PVM mokesčio tarifui, t. y. kaina be pridėtinės vertės mokesčio nekeičiama, keičiamas tik vadovaujantis Pridėtinės vertės mokesčio įstatymo nustatyta tvarka apskaičiuotas PVM tarifas. Atsiradus šiame punkte paminėtoms aplinkybėms Šalys Sutarties kainą perskaičiuoja ir dėl jos susitaria raštu.
2. Pirkėjas už tinkamai suteiktas Paslaugas sumoka pagal Šalių pasirašytą priėmimo-perdavimo aktą ir Tiekėjo išrašytą sąskaitą-faktūrą ne vėliau kaip per 30 (trisdešimt) kalendorinių dienų nuo teisingų dokumentų gavimo dienos. Papildomi mokėjimai pagal šią Sutartį nebus atliekami.

1. Tiekėjo teisės ir pareigos
3. Tiekėjas įsipareigoja:
0. Sutartyje nustatyta tvarka ir terminais suteikti Pirkėjui Sutarties reikalavimus atitinkančias Paslaugas;
0. teikti Paslaugas kaip įmanoma rūpestingai bei efektyviai, įskaitant, bet neapsiribojant, pagal geriausius visuotinai pripažįstamus profesinius, techninius standartus ir praktiką, panaudojant visus reikiamus įgūdžius, žinias;
0. perleisti nuosavybės teisę į Paslaugų rezultatą;
0. atsižvelgti į Pirkėjo pastabas dėl Paslaugų teikimo;
0. neatlygintinai per protingą terminą pašalinti visus ir bet kokius Paslaugų teikimo trūkumus arba atlyginti Pirkėjo patirtas trūkumų šalinimo išlaidas;
0. tinkamai vykdyti kitus Sutartimi prisiimtus įsipareigojimus ir laikytis galiojančių Lietuvos Respublikos teisės aktų reikalavimų.
3. Tiekėjas turi teisę:
1. reikalauti, kad Pirkėjas priimtų tinkamai suteiktas Paslaugas ir atsiskaitytų už jas šios Sutarties tvarka ir terminais;
1. reikalauti, kad Pirkėjas pateiktų visą tinkamam Paslaugų teikimui reikalingą informaciją;
1. reikalauti, kad Pirkėjas atlygintų nuostolius, padarytus Paslaugų priėmimo uždelsimu.
3. Tiekėjas turi kitas teises, numatytas šioje Sutartyje ir Lietuvos Respublikos galiojančiuose teisės aktuose.
3. Tiekėjas pareiškia ir patvirtina, kad turi visus ir bet kokius Paslaugoms teikti reikalingus leidimus, licencijas, sutikimus ir kt., todėl teikiant Paslaugas nebus pažeistos jokios trečiųjų asmenų teisės ir (arba) teisėti interesai.

1. Pirkėjo teisės ir pareigos
1. 
1. 
1. Pirkėjas įsipareigoja:
0. Priimti Tiekėjo suteiktas ir Sutarties reikalavimus atitinkančias Paslaugas;
0. Sutartyje nustatyta tvarka ir terminais sumokėti Tiekėjui už suteiktas Paslaugas;
0. Suteikti Tiekėjui jo prašomą informaciją ir (arba) dokumentus, reikalingus tinkamam Tiekėjo sutartinių įsipareigojimų vykdymui;
0. tinkamai vykdyti kitus Sutartimi prisiimtus įsipareigojimus ir laikytis galiojančių Lietuvos Respublikos teisės aktų reikalavimų
1. Pirkėjas turi teisę:
1. teikti pastabas, susijusias su Tiekėjo teikiamų Paslaugų neatitikimu Sutarties reikalavimams;
1. reikalauti, kad Tiekėjas neatlygintinai per protingą terminą pašalintų visus ir bet kokius Paslaugų trūkumus arba atlygintų Pirkėjo patirtas trūkumų šalinimo išlaidas;
1. reikalauti, kad Tiekėjas atlygintų nuostolius, padarytus sutartinių įsipareigojimų nevykdymu ar netinkamų vykdymu;
1. sulaikyti Sutarties kainos ar jos dalies mokėjimą Tiekėjui, jei Tiekėjas nustatyta tvarka ir terminais nevykdo bet kurio iš savo sutartinių įsipareigojimų.
1. Pirkėjas turi kitas teises, numatytas šioje Sutartyje ir Lietuvos Respublikos galiojančiuose teisės aktuose.

1. Teisės į paslaugų rezultatą
2. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus neturtines teises į intelektinės veiklos rezultatus, yra Pirkėjo nuosavybė, pereinanti Pirkėjui nuo Paslaugų perdavimo–priėmimo momento be jokių apribojimų, kurią Pirkėjas gali naudoti, perleisti ar perduoti be atskiro Paslaugų teikėjo sutikimo tretiesiems asmenims.
2. Tiekėjas įsipareigoja atlyginti nuostolius Pirkėjui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, kaip numatyta Sutartyje, išskyrus atvejus, kai toks pažeidimas atsiranda dėl Pirkėjo kaltės.

1. Šalių atsakomybės sąlygos
3. Jeigu Tiekėjas Sutarties priedo Nr. 1 „Techninės specifikacijos“ 5.2. punkte nustatytu terminu nesuteikia Pirkėjui Paslaugų, Pirkėjas turi teisę taikyti 200 (du šimtai) Eur baudą už kiekvieną Paslaugų suteikimo uždelstą dieną. Pirkėjas turi teisę išskaičiuoti baudą iš Tiekėjui mokėtinų sumų, o jei mokėtinų sumų nėra, Tiekėjas baudą privalo sumokėti per 10 (dešimt) darbo dienų nuo Pirkėjo pareikalavimo. Jeigu Tiekėjas vėluoja suteikti šiame punkte nurodytas Paslaugas ir šis pažeidimas tęsiasi ilgiau nei 2 (dvi) kalendorines dienas, tai laikoma esminiu Sutarties pažeidimu. 
3. Jeigu Pirkėjas Sutarties 3.3 punkte nustatyta tvarka ir terminais nesumoka Tiekėjui Sutarties kainos ar jos dalies, jis, Tiekėjui pareikalavus, moka Tiekėjui netesybas, t.y. 0.02 procentų nuo nesumokėtos sumos dydžio delspinigius už kiekvieną atsiskaityti uždelstą dieną. Jeigu Pirkėjas vėluoja atlikti mokėjimą ar jo dalį ir šis pažeidimas tęsiasi ilgiau nei 30 (trisdešimt) kalendorinių dienų, tai laikoma esminiu Sutarties pažeidimu.
3. Jeigu Tiekėjas nepasiekia Sutarties priedo Nr. 1 „Techninės specifikacijos“ 3.4. punkte nustatyto skaitmeninės turinio reklamos parodymų skaičiaus, Pirkėjas turi teisę taikyti 1000 (vieno tūkstančio) Eur baudą. Pirkėjas turi teisę išskaičiuoti baudą iš Tiekėjui mokėtinų sumų, o jei mokėtinų sumų nėra, Tiekėjas baudą privalo sumokėti per 10 (dešimt) darbo dienų nuo Pirkėjo pareikalavimo. Tiekėjas, suderinus su Pirkėju, turi teisę neatlygintinai pratęsti turinio sklaidos terminą, kad pasiektų Techninės specifikacijos 3.4. punkte nustatytus reikalavimus, tačiau termino pratęsimas galimas ne vėliau kaip iki 2026 m. gruodžio 4 d.     
3. Nutraukus Sutartį dėl esminio Sutarties pažeidimo, mokama 3000,00 (trijų tūkstančių) Eur dydžio bauda.
3. Netesybų sumokėjimas neatleidžia Šalių nuo nuostolių atlyginimo.
3. Įvykus nenugalimos jėgos aplinkybėms (force majeure), Šalys atleidžiamos nuo atsakomybės už sutarties nevykdymą arba netinkamą vykdymą, laikantis taisyklių, patvirtintų Lietuvos Respublikos Vyriausybės 1996 m. liepos 15 d. nutarimu Nr. 840 (VŽ 19960719 Nr.68). Šalis, prašanti atleisti nuo atsakomybės, sužinojusi apie force majeure aplinkybę bei jos poveikį įsipareigojimų vykdymui, ne vėliau kaip per 3 (tris) darbo dienas praneša kitai Šaliai apie susidariusią situaciją. Būtina pranešti ir tuomet, kai išnyksta pagrindas nevykdyti įsipareigojimų. Pagrindas atleisti nuo atsakomybės atsiranda nuo kliūties atsiradimo momento arba, jeigu apie ją laiku pranešta, nuo pranešimo momento. Laiku nepranešusi įsipareigojimų nevykdanti Šalis tampa atsakinga už nuostolių, kurių priešingu atveju būtų išvengta, atlyginimą.

1. Konfidencialumas
4. Sutarties Šalys sutinka laikytis konfidencialumo principo ir įsipareigoja be išankstinio kitos Šalies rašytinio sutikimo neatskleisti jokiai trečiai šaliai Konfidencialios informacijos, išskyrus atvejus, kai:
0. to reikalauja Lietuvos Respublikos įstatymai;
0. tai būtina siekiant įgyvendinti šia Sutartimi prisiimtus įsipareigojimus;
0. informaciją atskleisti reikalauja teisėsaugos institucijos ar kitos institucijos, turinčios teisę gauti konfidencialią informaciją. Tokiu atveju atskleidžianti Šalis turi nedelsiant raštu pranešti apie informacijos atskleidimą kitai Šaliai.
4. Konfidencialumo pareigos pažeidimu nelaikomi atvejai, kai konfidenciali informacija atskleidžiama Šalies dalyviams (sąvoka pagal LR civilinį kodeksą), valdymo organams / dalininkams, auditoriams, teisininkams, darbuotojams ar paslaugų tiekėjams, kurių darbinės funkcijos tiesiogiai susijusios su šios Sutarties įgyvendinimu, su sąlyga, kad šie Šalies dalyviai, kuriems atskleista informacija, užtikrins šioje sutartyje numatytos konfidencialumo pareigos laikymąsi ir neatskleis šios informacijos jokiems tretiesiems asmenims. Už kontrolę atsako atskleidžianti Šalis.
4. Šalys įsipareigoja atlikti visus reikalingus veiksmus siekiant užtikrinti informacijos neatskleidimą.
4. Baigus galioti Sutarčiai, kiekviena Šalis pagal kitos Šalies reikalavimą privalo nedelsiant grąžinti ir sunaikinti jai perduotą konfidencialią informaciją.
4. Šalis, pažeidusi konfidencialumo pareigą, privalo atlyginti kitai Šaliai visus dėl to patirtus jos nuostolius.
4. Konfidencialumo įsipareigojimai galioja tiek galiojant šiai Sutarčiai, tiek neterminuotai po šios Sutarties nutraukimo/pasibaigimo.
4. Ši Sutartis bus viešinama Centrinėje viešųjų pirkimų informacinėje sistemoje.

1. Sutarties galiojimas, keitimo, nutraukimo tvarka
5. Sutartis įsigalioja jos pasirašymo dieną ir galioja iki Šalių visiško savo sutartinių įsipareigojimų įvykdymo.
5. Sutarties sąlygos Sutarties galiojimo laikotarpiu negali būti keičiamos, išskyrus atvejus, numatytus Sutartyje ar Viešųjų pirkimų įstatyme. Dėl tokio pakeitimo Šalys susitaria raštu ir sudaro papildomą susitarimą prie Sutarties.
5. Sutartis gali būti nutraukta anksčiau negu nurodyta Sutarties 9.1. punkte:
2. rašytiniu Šalių susitarimu;
2. vienos iš Šalių iniciatyva, apie numatomą nutraukimą įspėjus kitą Šalį raštu ne vėliau kaip prieš 10 (dešimt) kalendorinių dienų;
2. Šalis, įspėjusi kitą Šalį prieš 3 (tris) darbo dienas, gali nutraukti šią Sutartį, esant šioje Sutartyje nustatytiems esminiams Sutarties pažeidimams.
5. Esminiu Sutarties pažeidimu be kitų šioje Sutartyje nustatytų atvejų Šalys laiko atvejus, kuomet:
3. Tiekėjas neteikia Paslaugų Sutartyje nustatytu grafiku;
3. Tiekėjas per pagrįstai nustatytą laikotarpį neįvykdo Pirkėjo nurodymo ištaisyti nustatytus Paslaugų trūkumus;
3. Tiekėjas, vykdydamas Sutartį, nebendradarbiauja su Pirkėju, nevykdo Sutarties pagal geriausius visuotinai pripažįstamus profesinius, techninius standartus ir praktiką, panaudojant visus reikiamus įgūdžius, žinias;
3. Vykdant Sutartį, Tiekėjas tyčia ar dėl didelio neatsargumo padaro žalos Pirkėjui ar jo darbuotojams;
3. Tiekėjas nesilaiko Sutarties 8.1 punkte nustatyto konfidencialumo įsipareigojimo.
5. Sutarties nutraukimas nepanaikina teisės reikalauti atlyginti nuostolius, atsiradusius dėl Sutarties neįvykdymo ar netinkamo įvykdymo bei netesybų.

1. Baigiamosios nuostatos
6. Už Sutarties vykdymą atsakingas Pirkėjo atstovas – pareigos, vardas, pavardė, tel. _______, el. paštas ________.  Už Sutarties vykdymą atsakingas Tiekėjo atstovas – pareigos, vardas, pavardė, tiesioginis atsakingo Tiekėjo atstovo tel. _______, tiesioginis atsakingo Tiekėjo atstovo el. paštas ________. 
6. Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. 
6. Visi ginčai, kylantys iš šios Sutarties ar susiję su jos vykdymu, sprendžiami Šalių susitarimu. Nepavykus susitarti, ginčo sprendimas bet kurios iš Šalių iniciatyva gali būti perduotas spręsti Lietuvos Respublikos teismui, taikant Lietuvos Respublikos teisę.
6. Visi Šalių viena kitai skirti pranešimai, siunčiami Sutartyje nurodytais adresais. Nepranešusi apie adreso pasikeitimą Šalis, atsako kitai Šaliai už visus su nepranešimu susijusius nuostolius.
6. Ši Sutartis sudarytas elektroniniu būdu 1 (vienu) egzemplioriumi, Šalims pasirašant elektroniniu parašu.
6. Sutarties priedai:
5. Priedas Nr. 1 – Techninė specifikacija;
5. Priedas Nr. 2 – Priėmimo – perdavimo aktas (forma).
	Lietuvos Respublikos ekonomikos ir inovacijų ministerija
juridinio asmens kodas 188621919
Šeimyniškių g. 19-401, 09236 Vilnius 
A.s. LT________________________
_______ bankas
Tel.: +37070664845
El.Paštas:kanc@eimin.ltkanc@eimin.ltkanc@eimin.lt

[pareigos]
[vardas, pavardė 

	
	Pavadinimas
juridinio asmens kodas ___________
Adresas
A.s. ____________
Bankas
Tel.: __________
El. Paštas: __________

[pareigos]
[vardas, pavardė

20__-__-__ Sutarties Nr. _______
Priedas Nr. 2

SUTEIKTŲ PASLAUGŲ PERDAVIMO-PRIĖMIMO AKTAS

202_-__-__

Vadovaudamasi 20__-__-__ Paslaugų viešojo pirkimo-pardavimo sutartimi Nr. ____, _________ (toliau –Tiekėjas) perduoda, o Lietuvos Respublikos ekonomikos ir inovacijų ministerija (toliau – Pirkėjas) priima suteiktas paslaugas pagal žemiau pateiktą lentelę.

	Paslauga
	Kiekis
	Mokėtina Tiekėjui suma Eur

	

	
	



Pirkėjas, pasirašydamas šį aktą patvirtina, kad Tiekėjas savo įsipareigojimus įvykdė tinkamai ir jokių pretenzijų Tiekėjui neturi. 
Šis aktas sudarytas elektroniniu būdu 1 (vienu) egzemplioriumi, Šalims pasirašant elektroniniu parašu.

	Lietuvos Respublikos ekonomikos ir inovacijų ministerija
juridinio asmens kodas 188621919
Šeimyniškių g. 19-401, 09236 Vilnius 
A.s. LT________________________
_______ bankas
Tel.: +37070664845
El. Paštas: kanc@eimin.lt 

[pareigos]
[vardas, pavardė]


	
	Pavadinimas
juridinio asmens kodas ___________
Adresas
A.s. ____________
Bankas
Tel.: __________
El. Paštas: __________

[pareigos]
[vardas, pavardė]


	
	
	





